Tomášová

Tomášová je mestská časť mesta Rimavská Sobota, leží 1 km juhozápadne od centra mesta na pravom brehu Rimavy v Rimavskej kotline. Do roku 1948 bola samostatnou obcou, keď bola pripojená k mestu Rimavská Sobota. 
 Kultúra a zaujímavosti 
 Pamiatky 
 Klasicistický kaštieľ, dvojpodlažná bloková trojtraktová stavba s pristavanou vežou a manzardovou strechou zo začiatku 19. storočia. Stavbe dominuje predstavaný rizalit. Veža je osemboká s neorenesančnou helmicou. 
 Obecná zvonica, klasicistická stavba na pôdoryse štvorca s barokovou helmicou. Fasáda veže je člnená kordónovými rímsami a lemovaná pilastrami, helmica je pokrytá šindľom.

 Občianska vybavenosť 
Sídli tu okresná hvezdáreň, veterinárna správa, tlačiareň, Ústredný kontrolný a skúšobný ústav poľnohospodársky a ďalšie organizácie. V katastrálnom území Tomášovej bolo postavené sídlisko Západ. Premávajú sem viaceré linky miestnej MHD (č.1, 2, 4).

 Referencie 

 Iné projekty 

Kategória:Mestské časti Rimavskej Soboty